b'\n_START_ARTICLE_\nDe tre feudalherrers opr\xc3\xb8r\n_START_PARAGRAPH_\nDe tre feudalherrs opr\xc3\xb8r var et anti-manchuisk opr\xc3\xb8r under det tidlige Qing-dynasti i Kina. De tre feudalherrer var tre tidligere M\xc3\xadng-generaler (Shang Zhixin var egentlig Shang Kexis s\xc3\xb8n) som havde hjulpet manchuerne ind i Kina i 1644, manchuinvasionens sidste \xc3\xa5r, og var derfor blevet adlet til feudalherrer og gjort til guvern\xc3\xb8rer over store omr\xc3\xa5der i Sydkina. Dette opr\xc3\xb8r kom, mens manchuerne fortsat indrettede sig efter sin erobring af det meste af Kina i 1644, og var den sidste alvorlige trussel mod manchuernes imperium indtil de store opr\xc3\xb8r i det 19. \xc3\xa5rhundrede. Opr\xc3\xb8ret blev efterfulgt af flere \xc3\xa5r med borgerkrig, som omfattede store dele af Kina.'